אהרן בוטבול

הרב אהרן בוטבול (כ"ב אדר ב' ה'תרכ"ז, 29 במרץ 1867 – ה' תשרי ה'תש"ז, 30 בספטמבר 1946) היה דרשן, פוסק הלכה, אב בית הדין ורבה של פאס באמצע שנות ה-40 של המאה ה-20.

 קורותיו 
נולד בפאס לאביו רבי אברהם, ולמד אצל חכמי עירו. נשא את רבקה סירירו. כבר בשנת תר"ס נמנה עם חכמי העיר.ראו 'תולדות אליהו' (ילוז) עמ' 41. שימש כחזן בבית הכנסת 'צלא דלחכם' של רבי אליהו הצרפתי. בשנת תרצ"ג ערך חוברת פזמונים שנהגו לומר בבית כנסת זה ראו: בני מלכים עמ' 171. היה עשיר, ובעקבות כך קיבל פניות מחכמי מרוקו לעזרה כספית בהדפסת ספרים וצדקה.ראו מכתבים בעניינים אלו מאת הבבא סאלי ורבי יוסף בירדוגו באור המערב כ, עמ' לו-ז. נמנה עם דרשני העיר.ראו הקדמת הרב פרופ' משה עמאר ל'נוהג בחכמה' עמ' 11. כמו כן היה אחד מרבני הישיבה בפאס, ואחד מתלמידיו הוא רבי יצחק סיסו.ראו: מלכי רבנן ערך רבי יצחק סיסו.

בט"ו בשבט תרע"ט התמנה לדיין שלישי בפאס בבית הדין בראשות רבי וידאל הצרפתי ורבי מתתיה סירירו.ראו: פאס וחכמיה ח"א עמ' 142. בהמשך כיהן בבית הדין בראשות הרב שלמה אבן דנאן והרב מתתיה סירירו, אותו החשיב לרבו. היה אחראי על סידור הגיטין, מקצוע אותו לימד לורבי יוסף בן נאיים. בנוסף, היה ידוע כמומחה בהלכות שחיטה וטריפות.

בשנת תרצ"ט לאחר פטירת רבי מתתיה סירירו, מילא את מקום אב בית הדין של פאס לימים מועטים, עד בואו של רבי משה בן סמחון, שאז שב לכהן כדיין. בשנת תש"א יצא רבי משה בן סמחון לגמלאות, ורבי משה אבן דנאן החליפו בתפקיד אב בית הדין.ראו: מלכי רבנן ח"ב בערך ר' אהרן בוטבול. (נדפס בסוף ספר 'תקנות חכמי מכנאס' ח"ב). רבי אהרן המשיך לשבת בבית דינו של רבי משה אבן דנאן לצד ידידו רבי ידידיה מונסונייגו.ראו שו"ת פאת י"ם סימן כב.

בסיוון תש"ד, לאחר פטירתו של רבי משה אבן דנאן, התמנה הרב אהרן בוטבול לתפקיד אב בית הדין ורבה של פאס. בתפקידו עמד בקשרי מכתבים עם רבנים נוספים, כדוגמת רבי יוסף משאש,ראו: אוצר המכתבים ח"ב סימן אלף רמב, אלף שג. רבי יוסף בירדוגוראו 'שופריה דיוסף' אגרות עמ' רסט-ער. ורבי אבא אלבאז.ראו: מילי דאבא, מכתבים ג; כא. בתפקיד זה כיהן עד כסלו תש"ו, עת יצא לגמלאות. הרב חיים דוד סירירו החליפו בתפקיד.

נפטר ונקבר בפאס בה' תשרי ה'תש"ז.ע"פ נוסח מצבתו שנדפסה ב'אור המערב' חלק כ' עמ' לט. ויש שטעו לכתוב שנפטר בג' תשרי או בו' תשרי.

 משפחתו 
לרב בוטבול שמונה ילדים, שבעה מתוכם נולדו לו מאשתו השלישית. גיסו הוא הרב מתתיה סירירו - אב בית הדין של פאס.

 חיבוריו 
 מזכרת הגיטין - בכ"י, חלקים ממנה נעתקו בספר 'יבין לאחריתו' על ידי רבי יוסף בן נאיים.
 פסקי דין - בכתבי יד.חלק מפסקיו יצאו לאור בקובץ 'אבקת רוכל' יד עמ' כג-לו.

 לקריאה נוספת 
 מאמרו של הרב נתנאל אביטל, 'תולדות רבי אהרן בוטבול', אור המערב חלק כ' עמודים לה-מב.

 הערות שוליים 

קטגוריה:רבנים מרוקאים
קטגוריה:פאס: רבנים
קטגוריה:אבות בתי דין